Hei, denne artikkelen er over ett år gammel og kan inneholde utdatert informasjon

||| (Dagbladet.no): Tysk politi har arrestert en mann og evakuert skolen Gymnasium Carolinum i Ansbach i Bayern i Tyskland.

Første melding gikk på at fire elever skal ha blitt skadd da en mann kastet en brannbombe mot elever i 8.35-tida i dag tidlig, Molotov-Cocktail, på en videregående skole, melder den tyske avisa Bild.

- Skutt av politiet

Ifølge avisa skal den pågrepne være en 19 år gammel elev ved skolen. Mannen skal ifølge nyhetsbyråaet AP angrepet skolen med en øks og brannbomber. Det skal også ha blitt løsnet skudd og det er uklart om det er flere gjerningsmenn.



Ifølge avisa Süddeutschen.de ble den antatte gjerningsmannen skutt av politiet på stedet med flere skudd.

Politiet bekrefter nå overfor nyhetsbyrået AP at ti personer er skadd, inkludert mannen som skal ha angrepet skolen. Det skal både være elever og lærerer blant de skadde. Flere er sendt til sykehus.

Evakuert

Ifølge tyske N24.de er ti personer skadd - tre av dem alvorlig, det siste er foreløpig bekrefta.

Politiet opplyser at ingen av elevene ble livstruende skadet, skriver SkyNews.

Politiet er foreløpig tause om hendelsen. Overfor Welt.de bekrefter de likevel hendelsen.

- Det er røyk og brennmerker flere steder i skolebygningen, sier politiets talsperson Ralf Koch.



De skriver at én person skal være hardt skadd, men ikke livstruende.

Politiet har gjennomsøkt skolebygningen etter mistenkelige gjenstander og eventuelle andre gjerningspersoner, men ifølge Koch, skal situasjonen nå ha roet seg, melder nyhetsbyrået AP.

Har søster på skolen

En student fra området skriver på Twitter om episoden:

- En melding til våre familier: Det har gått bra med oss. Heldigvis, skriver Julius Kramer på twitter.

Han går ikke selv på skolen, men det gjør søsteren hans.

- Hun er heldigvis i sikkerhet. Hun var på skolen, men ikke der det skjedde. Hun fortalte at alle ble evakuert og det var kaotisk en stund, sier Kramer på telefon til Dagbladet.

Han håper nå at de skadde elevene blir friske og at det ikke skjer nye angrep.

OVERMANNET ELEV: Ti personer ble skadd, inkludert den antatte gjerningsmannen - en 19 år gammel elev ved skolen. Foto: EPA/DANIEL KARMANN/Scanpix Vis mer

- Det er skummelt å tenke på at slikt kan skje, men nå får vi bare håper at de skadde kommer fra dette i god behold, sier Kramer til Dagbladet.

Skolen har et sted mellom 600 og 700 elever.

Dagbladet.no kommer tilbake med mer.

